b'\n_START_ARTICLE_\nMarc Rich\n_START_SECTION_\nBakgrunn\n_START_PARAGRAPH_\nMarc Richs foreldre var tyskspr\xc3\xa5klige j\xc3\xb8der. Moren Paula stammet fra Saarbr\xc3\xbccken, faren David var opprinnelig fra en shtetl i Przemy\xc5\x9bl i Polen og reiste etterhvert reiste til Frankfurt am Main i Tyskland. Der var han alleh\xc3\xa5nde handelsmann innen det meste, fra gammelt metall til sko. Etter Adolf Hitlers nasjonalsosialistiske maktovertagelse flyktet foreldrene fra Frankfurt til Belgia. Der ble s\xc3\xa5 Marcell David Reich f\xc3\xb8dt._NEWLINE_Familien Reich kom seg ut av Belgia f\xc3\xb8r Wehrmacht hadde klart \xc3\xa5 okkupere hele landet. De dro med bil til Frankrike, og fra den nordfranske tyskokkuperte landsdel til det ikke-okkuperte Vichy-Frankrike. Der var de ogs\xc3\xa5 i stor fare, og i siste liten kom de seg, helt pengel\xc3\xb8se, med et fraktskip fra Marseille til Marokko. Til slutt kom de seg med fraktskipet Monviso til USA. _NEWLINE_I New York City bodde familien en tid hos slektninger, og s\xc3\xa5 flyttet de til Philadelphia, og videre til Kansas City. De dro s\xc3\xa5 tilbake til New York til en del av Queens hvor det bodde mange j\xc3\xb8diske innvandrere. I 1945 fikk de amerikansk statsborgerskap, og endret etternavn til Rich.\n_START_SECTION_\nForretningsmann\n_START_PARAGRAPH_\nMarc Rich fikk en god \xc3\xb8konomisk utdannelse, og slo seg opp som forretningsmann.  _NEWLINE_Marc Rich ble tiltalt i USA p\xc3\xa5 51 punkter for blant annet skatteforbrytelser og illegal handel med Iran og bedrageri og flyktet derfor tll Sveits, men president Bill Clinton ben\xc3\xa5det Marc Rich p\xc3\xa5 sin aller siste dag som president i 2001. USAs f\xc3\xb8derale politi FBI frigav i pakt med USAs offentlighetsprinsipp en uke innen presidentvalget i 2016 en utredning mot Bill Clinton om ben\xc3\xa5dningen av Marc Rich. FBI hadde nedlagt sin utredning i 2005.'